Man met ongeslypte diamante betrap | Nuus24
Man vas vir dwelms, onwettige diamante
Diamanthandel in twee Zim-myne mag voortgaan
Johannesburg – ‘n Man is in Malmesbury in hegtenis geneem vir die besit van 14 ongeslypte diamante, het die polisie in die Wes-Kaap Sondag gesê.Volgens kapt. Frederick van Wyk is die 30-jarige man Saterdag omstreeks 19:00 in hegtenis geneem.“Polisiebeamptes wat op patrollie was het die bestuurder en drie passasiers van 'n motor wat op ‘n verdagte plek in Malmesbury geparkeer was, deursoek.”Een van die mans het die 14 diamante in sy beursie gehad.Die geskatte waarde van die diamante was nie onmiddellik bekend nie.Die man word aangekla van die besit van ongeslypte diamante en sal na verwagting Maandag in die Malmesbury-landdroshof verskyn, het Van Wyk gesê.- Volg Nuus24 op Twitter - SAPA
Lees meer oor: malmesbury | diamante VOLGENDE OP NUUS24X ICDL - Wikipedia
Die International Computer Driving Licence in Europa bekend as die European Computer Driving License is sertifikate wat deur die ECDL Foundation, 'n organisasie sonder winsbejag, toegeken word. In Sub-Sahara Afrika (Zimbabwe uitgesluit) word die ICDL-kwalifikasies deur ICDL South Africa ook 'n organisasie sonder winsbejag bestuur wat deur die CSSA in Suid-Afrika gestig is.
Die kursus behels eksamens in sleutelareas in die veld van Inligtingstegnologie, soos bedryfstelsels, kantoorprogrammatuur soos woordverwerkers, spreivelle, databasisse, kommunikasieprogramme en dies meer.
1 ICDL Kursus-struktuur
ICDL Kursus-struktuur[wysig | wysig bron]
Die ICDL-kwalifikasie bestaan uit sewe modules wat as volg daaruit sien:
Basiese begrippe: behels die terminologie, toepassings en gebruik van rekenaars, IT en die samelewing en ander algemene gebruike.
Rekenaargebruik en die bestuur van lêers: behels hoofsaaklik die gebruik van die bedryfstelsel.
Woordverwerking: Sluit al die gewone vaardighede in die verband in asook gevorderde vaardighede soos die insluiting van epos in dokumente en integrasie met spreivelle en grafika.
Spreivelle: Vereis 'n deeglike kennis van die gebruik van spreivelle.
Aanbiedingshulpbronne: Vereis kennis in die gebruik van sodanige programmatuur.
Inligting en kommunikasie: Behels die gebruik van epos programmatuur en die verkryging van inligting oor die internet.
'n Slaagsyfer van 75% moet behaal word in elkeen van die modules om die sertifikaat te bekom.
Die doel van die kursus is om die vlak van kennis oor inligtingstegnologie te verhoog en die vlak van bekwaamheid in die algemene gebruik van persoonlike rekenaars en algemene rekenaarprogrammatuur te verhoog vir alle mense in die wêreld. Die mikpunt is om inligting te versprei, om die program te bevorder en te ontwikkel as 'n wêreldwyd erkende kwalifiseringsprogram vir IT-vaardighede om alle mense toe te rus om deel te neem aan die inligtingsamelewing.
Die ECDL-Foundation mik daarna om vennootskappe met professionele rekenaarverenigings wêreldwyd te vorm wat die program kan bestuur in hulle eie plaaslike gemeenskappe.
Die program is in 1997 van stapel gestuur en teen 2005 het soveel as 5 miljoen mense vanuit 138 lande al aan die program deelgeneem. Die program is tans (2006) al in 32 tale vertaal.
ECDL se webwerf
ICDL in Suider Afrika
ICDL hulpbronne en inligting
'n Artikel wat die nut van die ICDL-kwalifikasie en die moontlikheid van 'n soortgelyke kwalifikasie vir oopbronprogrammatuur daar te stel
Ontsluit van "https://af.wikipedia.org/w/index.php?title=ICDL&oldid=1113062"	Kategorie: Rekenaar	Navigasie-keuseskerm
العربيةBosanskiCatalàČeštinaDanskDeutschEnglishEspañolفارسیSuomiFrançaisHrvatskiMagyarItaliano日本語NederlandsPolskiRomânăРусскийSlovenčinaSlovenščinaСрпски / srpskiSvenskaไทยTürkçeУкраїнська	Wysig skakels	Die bladsy is laas op 8 Maart 2013 om 17:13 bygewerk.